
Patrimoniul bibliofil al județului Vaslui se îmbogățește zilele acestea 
cu o inedită lucrare documentar-omagială’,ce se va prezenta la C.A.R.P „ 
Elena Cuza” Bârlad în data  de 18 martie 2020, când se aniversează 
Bicentenarul naşterii domnitorului Alexandru Ioan Cuza, născut ȋn Bârlad la 
20.03.1820. 
Editată sub auspiciile Asociației Nașionale Cultrul Eroilor ”Regina 
Maria”şi Societatea Culturală Bucureşti-Chişinău, cartea ”Vasluienii în 
războaie” este dedicată comemorării și omagierii eroilor și participanților la 
războaiele românilor, pentru realizarea și apărarea statului unitar național 
român în cele 3 etape definitorii: 
(1) – Războiul de independență 1877-1878 
(2) – Războaiele de întregire a neamului: 
- Războaiele balcanice (1912-1913) 
- Marele Război de Întregire a Neamului (1916-1918), 
   parte a Primului Război Mondial (1914-1918) 
- Campania din Ungaria (1919) 
(3) – Războiul de eliberare a teritoriilor ocupate (1941-1945) 
 - campania din Est, pentru eliberarea Basarabiei și Bucovinei 
(1941-1944) 
 - Campania din Vest pentru eliberarea Ardealului de Nord 
(1944-1945), continuând cu eliberarea Ungariei, Austriei şi 
Cehoslovaciei 
Autorii lucrării sunt 2 vasluieni prin naștere, creștere și educație, dar 
prahoveni prin devenire și adopție: colonelul de radiolocație și istoric militar 
Constantin Chiper, născut la 23 ianuarie 1936 în satul Valea Siliștei, 
comuna Solești, și inginerul energetician Neculai Ursu,  născut în Bogdănița, 
la 19 ianuarie 1950. Ei s-au cunoscut în cadrul Asociației Cultul Eroilor 
Prahova căreia col. C-tin Chiper i-a fost cofondator (în 1994) și președinte 
(2010-2019). Preocupările, și sentimentele patriotice comune i-au apropiat și 
i-au condus la ideea redactării originalei lucrări Vasluienii în războaie.care, 
pentru col. C-tinChiper, devine a 20-a carte din cele redactate  pe teme de 
istorie și cronici militare 
Spre deosebire  de lucrările de gen, care prezintă și analizează fapte, 
acțiuni și știință militară, cartea menționată, cu caracter omagial, se constituie 
într-un adevărat catalog-inventar a tuturor vasluienilor participanți la 
războaiele naționale.Unui număr însemnat dintre cei căzuți pe câmpurile de 
luptă, asupra cărora au existat posibilități de documentare, li se prezintă 
scurte biografii spre aducere aminte, în mod egal de la ostași la generali, care 
au în comun haina și viața militară, lupta și jertfa supremă pe câmpul de 
luptă. 
Bazată pe o bogată documentare în variate arhive și surse 
documentare, dar și prin investigații pe teren, autorii au ridicat cunoașterea 
locală a acestora (de pe monumentele închinate eroilor) sau fragmentară, 
către o cunoaștere cumulată/unificată în carte, la nivel extins, județean și 
chiar național, a eroismului și sacrificiului vasluienilor. De menționat în 
primul rând Arhivele militare de la Pitești, apoi sprijinul colegilor din filiala 
Vaslui a Cultului Eroilor, a Arhivelor locale, a multor instituții și 
personalități vasluiene etc. 
Fapte de arme - unele remarcabile sau chiar eroice - au și vasluienii 
supraviețuitori, de aceea autorii au înțeles să le dedice și lor un număr 
însemnat de pagini, consemnându-le - în ordinea alfabetică a localităților de 
baștină - numele, gradul, uneori unitatea militară.  
Emoţionant a fost interviul luat de autori, pe data de 23 iunie  2019, cu 
ocazia dezveliri Monumentului Eroilor Neamului din Bârlad, veteranului de 
război colonel Gheorghe Voiculescu din localitatea Cârja, stabilit ȋn Bârlad, 
care, anul acesta pe 14 aprilie, ȋnplineşte 100 de ani.  
Din cele 416 pagini, 100 de pagini conțin anexe interesante.     
Anexa 1 este cea mai interesantă, fiind prezentarea vieții pe front, pe 
care a dus-o un participant în cel de Al Doilea Război Mondial, sergentul, 
avansatplutonieradjutant,Constantin Ursu din Bogdănița, tatăl co-autorului 
Neculai Ursu. Numeroasele aspecte din viața de pe front, surprinse în 
fotografiile şi în consemnările personale din carnetul de pe front, pot fi lesne 
comune oricărui erou și participant consemnat în primele 300 de pagini. 
            ÎnAnexa 2, autorul Neculai Ursu profită de ocazie pentru a prezenta și 
satul Bogdănița, sat de baștină al sergentului Constantin Ursu, cu un scurt 
istoric al satului și cu un ”inventar” complet (de la bunici la nepoți) al 
familiilor satului în a doua jumătate a secolului XX. 
Nu în cele din urmă, s-a considerat util cunoașterii și omagierii să se prezinte 
și imagini fotografice ale unor locuri şi monumente istorice din Bârlad, 
Vaslui, Fălciu, Bogdana, Schitul Bogdăniţa, Anexa 3. 
Autorii - col. (r) istoric Constantin Chiper, și ing. Neculai Ursu – 
dedică un capitol - Anexa 4 -activităților pe care Asociația Cultul Eroilor 
Prahova (din care fac parte) le-a desfășurat în ultimii ani, ca: 
- editarera de cărți de istorie miltară, omagiere a eroilor din mai multe 
județe, precum prezenta lucrare; 
- depunerea de pământ colectat de membrii asociaţiei din teatrele de 
luptă, într-o urnă la Catedrala Încoronării, de la Alba Iulia, cu prilejul 
Centenerului 1918-2018; 
- întreținerea și repararea de cimitire și monumente ale eroilor; 
- pelerinaje la cimitire ale militarilor români din România şi Basarabia 
prezentate prin fotografii. 

Prefaţă 
                                                   „Neamul este etern prin Cultul Eroilor”                                                                                                                                        
(Nicolae Iorga) 
 Poporul român se mândreşte cu personalităţi care, l-a făcut cunoscut 
între popoarele lumii. Ne bucurăm că, spre deosebire de alte popoare, noi avem 
eroi care, de-a lungul istoriei noastre s-au jertfit pentru apărarea gliei străbune, a 
libertăţii şi fiinţei naţionale ale poporului român. 
Ne mândrim cu faptul că înaintaşii noştri şi-au omagiat şi cinstit eroii încă 
din cele mai vechi timpuri, trecând prin epoca veche, evul mediu, ajungând în 
epoca modernă, când domnul Unirii din anul 1859, Alexandru Ioan Cuza a 
elaborat acte normative pentru comemorarea, omagierea şi cinstirea memoriei 
înaintaşilor noştri.  
În timpul participării străbunicilor noştri la Războiul nostru cel Mare (1916-
1919) cum l-a numit apostolul neamului românesc, Nicolae Iorga, din iniţiativa 
Ministerului de Război şi a Bisericii Ortodoxe Române, la data de 12 septembrie 
1919 s-a înfiinţat Societatea „Mormintelor Eroilor Căzuţi în Război” care a 
adunat osemintele ostaşilor români şi a ostaşilor din armatele beligerante în 
Cimitire Militare (ale eroilor) şi în Cimitire Civile. 
Din luna iunie 1927, S.M.E.C.R. s-a transformat în Societatea „Cultul 
Eroilor” şi din luna iulie 1940 în Aşezământul „Regina Maria” pentru Cultul 
Eroilor. Prin eforturile acestor asociaţii, conjugate cu participarea 
Administraţiilor centrale şi locale s-au construit 106 Cimitire şi 13 Mausolee ale 
Eroilor, unde-şi dorm somnul de veci mii de eroi români şi militari din armatele 
beligerante. 
Prin eforturile autorilor acestei lucrări, colonelul (rtr) Constantin Chiper şi 
locotenentul (rtr) inginer Neculai Ursu au fost adunate numele eroilor din 
actualul judeţ Vaslui, din Arhivele Militare Naţionale Bucureşti şi Piteşti şi din 
evidenţa Serviciului Judeţean Vaslui, al Arhivelelor Naţionale, precum şi din 
evidenţa primăriilor comunale. Numele şi prenumele unor eroi şi veterani de 
război, care s-au afirmat în mod deosebit în acţiunile militare la care au 
participat, le-am prezentat pe larg, pentru a oferi învăţăminte tinerei generaţii şi 
locuitorilor din judeţul Vaslui şi din celelalte judeţe ale ţării noastre. 
Aceşti bravi militari şi-au vărsat sângele şi foarte mulţi ş-au jertfit pentru a 
alunga pe cotropitorii din vecinătatea ţării noastre sau din îndepărtări, arătându-
le că aceste locuri sunt ale poporului care, s-a născut în acest spaţiu geografic şi 
nu a dus decât războaie de apărare a vieţii, bunurilor făurite de el în spaţiul 
carpato-danubiano-pontic.  
Eroii ştiuţi sau neştiuţi, biruitori sau înfrânţi, anonimi sau rămaşi în legendă, 
au intrat în conştiinţa noastră, ca şi limba, tradiţiile sau frumuseţile plaiurilor 
româneşti. Ei s-au aruncat în braţele morţii ca adevăraţi patrioţi şi tocmai de 
aceea continuă să sălăşuiască în memoria noastră. 
Sperăm că această lucrare, ca şi cele anterioare realizate de colonelul în 
retragere Constantin Chiper şi colaboratorii săi, va sluji cadrelor didactice care, 
participă la procesul instructiv-educativ al tinerilor, precum şi tuturor iubitorilor 
de istorie, care-şi vor găsi o părticică din trecutul lor şi al familiilor lor, fie că au 
participat direct la acţiuni militare sau sunt urmaşi ai acelor eroi sau veterani de 
război. 
Autorii lucrării au adunat în viaţa şi activitatea lor informaţii şi fapte despre 
participarea şi jertfa de sânge ale cadrelor militare şi ostaşilor din fostele judeţe 
Tutova, Fălciu şi Vaslui, participanţi la Războiul de Independenţă 1877-1878, 
Primul Război Mondial 1916-1919 şi cel de al Doilea Război Mondial 1941-
1945. Ei, în calitate de membri activi ai Asociaţiei Naţionale Cultul Eroilor 
„Regina Maria” vă roagă respectuos, de pe poziţia socială pe care o aveţi, să 
participaţi activ la cinstirea memoriei înaintaşilor noştri prin întreţinerea şi 
îngrijirea Cimitirelor Eroilor, Cimitirelor Civile, a monumentelor şi troiţelor 
eroilor, să organizaţi şi să desfăşuraţi acţiuni culturale de cunoaştere a faptelor 
de eroism a străbunicilor, bunicilor şi părinţilor noştri, participanţi la Războiul 
de Independenţă, Primul Război Mondial şi al Doilea Război Mondial, precum şi 
a celor care s-au jertfit în teatrele de acţiuni militare, în Kosovo, Irak şi 
Afganistan şi a celor care şi-au pierdut viaţa în închisori şi lagăre de 
exterminare. 
Ne exprimăm speranţa că toţi cetăţenii României aflaţi în graniţele sale şi 
românii care trăiesc în afara cadrului naţional să nu uite jertfele străbunicilor, 
bunicilor şi părinţilor noştri pentru apărarea gliei strămoşeşti şi a libertăţii 
Poporului Român. 

